བོད་སྐད་དུ།ཆོས་རྗེས་སུ་དྲན་པ།སངས་རྒྱས་དང་།བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ།།དམ་པའི་ཆོས་ནི་ལེགས་པར་གསུངས་པ།ཚངས་པར་སྤྱོད་པ།ཐོག་མར་དགེ་བ།བར་དུ་དགེ་བ།ཐ་མར་དགེ་བ།དོན་བཟང་པོ།ཚིག་འབྲུ་བཟང་པོ།མ་འདྲེས་པ།ཡོངས་སུ་རྫོགས་པ།ཡོངས་སུ་དག་པ།ཡོངས་སུ་བྱང་བ།སངས་རྒྱས་བཅོམ་ལྡན་འདས་ཀྱིས་ཆོས་འདུལ་བ་ལེགས་པར་གསུངས་པ།ཡང་དག་པར་ཐོབ་པ།ནད་མེད་པ།དུས་ཆད་པ་མེད་པ།ཉེ་བར་གཏོད་པ།འདི་མཐོང་བ་ལ་དོན་ཡོད་པ།མཁས་པ་རྣམས་ཀྱིས་རང་གིས་རིག་པར་བྱ་བ།ཆོས་འདུལ་བ་ལེགས་པར་བསྟན་པ།ངེས་པར་འབྱུང་བ།རྫོགས་པའི་བྱང་ཆུབ་ཏུ་འགྲོ་བར་བྱེད་པ།མི་འཐུན་པ་མེད་ཅིང་འཐུན་པ་དང་ལྡན་པ།རྟེན་པ་དང་ལྡན་པའོ།།རྒྱུན་ལམ་ཆད་པའོ།།ཆོས་རྗེས་སུ་དྲན་པ་རྫོགས་སོ།།༄༅།།རྒྱ་གར་སྐད་དུ།སང་གྷ་ཨ་ནུ་སྨྲྀ་ཏི།བོད་སྐད་དུ།དགེ་འདུན་རྗེས་སུ་དྲན་པ།སངས་རྒྱས་དང་།བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ།།འཕགས་པའི་དགེ་འདུན་ནི་ལེགས་པར་ཞུགས་པ།རིགས་པར་ཞུགས་པ།འཐུན་པར་ཞུགས་པ།དྲང་པོར་ཞུགས་པ།ཕྱག་འཚལ་བའི་འོས་སུ་གྱུར་པ།ཐལ་མོ་སྦྱར་བའི་འོས་སུ་གྱུར་པ།ཡོན་ཏན་ཡོངས་སུ་བྱང་བ་ཆེན་པོ།ཡོན་ཡོངས་སུ་སྦྱོང་བ།སྦྱིན་པའི་འོས་སུ་གྱུར་པ།ཀུན་གྱི་སྦྱིན་པའི་འོས་སུ་གྱུར་པའོ།།དགེ་འདུན་རྗེས་སུ་དྲན་པར་རྫོགས་སོ།།༄༅།།རྒྱ་གར་སྐད་དུ།ཤིཀྵ་ཏྲ་ཡ་ནཱ་མ་སཱུ་ཏྲ།བོད་སྐད་དུ།བསླབ་པ་གསུམ་གྱི་མདོ་ཞེས་བྱ་བ།སངས་རྒྱས་དང་།བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ།།འདི་སྐད་བདག་གིས་ཐོས་པ་དུས་གཅིག་ན།བཅོམ་ལྡན་འདས་ཡུལ་སྤོང་བྱེད་ན།ལྗོངས་རྒྱུ་ཞིང་གཤེགས་པ་དང་།གྲོང་སྤྱིལ་བུ་ཅན་དུ་བྱོན་ཏེ།གྲོང་སྤྱིལ་བུ་ཅན་གྱི་གྲོང་གི་བྱང་ཕྱོགས་ཀྱི་ཤིང་སཱ་ལའི་ཚལ་ན།དགེ་སློང་གི་